Številka: 900-252/2015-3

Datum: 3.7.2015

#  Z A P I S N I K

7. seje Sveta Četrtne skupnosti Golovec MOL, ki je bila v sredo, 1.7.2015, ob 17.00 uri, v gostilni Babnik, Trpinčeva cesta 73, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 12 članov sveta.

**PRISOTNI ČLANI SVETA**: Robert Anžič, Helena Anžič, Nina Cankar, Aleš Dakić, Franjo Filipović, Brigita Kastelic, Anton Kastelic, Aleksander Kostić, Aleš Kužnik, Igor Pigac, Zina Rodman, Marija Zekić.

**OSTALI PRISOTNI**: Janez Slovenc, javni uslužbenec Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **12** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 6. seje Sveta Četrtne skupnosti Golovec
2. Pobude in predlogi članov Sveta Četrtne skupnosti Golovec in občanov
3. Razno

Navzočih je bilo 12 članov sveta.

Opredeljenih je bilo 12 članov sveta.

Za predlagani dnevni red je glasovalo 12 članov sveta.

**Dnevni red je bil sprejet.**

**AD 1**

 **POTRDITEV ZAPISNIKA 6. SEJE SVETA ČETRTNE SKUPNOSTI GOLOVEC**

Na predlog zapisnika 6. redne seje Sveta ČS Golovec ni bilo pripomb.

**SKLEP 1/7 :**

**Svet ČS Golovec MOL potrjuje zapisnik 6. redne seje Sveta ČS Golovec.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA ČETRTNE SKUPNOSTI GOLOVEC IN OBČANOV**

Podpredsednik Sveta g. Anton Kastelic je prisotne seznanil s pobudo postavitve hitrostnih ovir na Dergančevi ulici, saj vozniki ne upoštevajo omejitev hitrosti in lahko pride do nesreče, še posebno, ker se ob cesti nahaja otroško igrišče.

Na podlagi razprave je Predsednik Sveta dal na glasovanje:

**SKLEP 2/7:**

**Svet ČS Golovec predlaga postavitev hitrostnih ovir na Dergančevi ulici, vendar ob soglasju stanovalcev, ki stanujejo poleg Dergančeve ulice.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

Predsednik Sveta ČS Golovec je prisotne seznanil z sestankom dne 30.6.2015 na sedežu ČS Golovec na katerem so sodelovali predsednik Sveta ČS Golovec g. Aleš Dakić, podpredsednika Sveta ČS Golovec g. Franjo Filipović in Igor Pigac, vodja OGDP, MOL, g. David Polutnik, predstavnika LUZ-a g. Tomaž Blaž in g. Klemen Milanović, predstavnik Eurotehnika d.o.o. g. Niko Burazer ter občani, stanovalci ob cesti Pot na Breje ter stanovalci ob Hruševski cesti. Obravnavala se je problematika postavitve semaforja na križišču Litijske ceste in Poti na Breje, ureditev kolesarskih stez in pločnika ob Litijski cesti, problematika meteorne vode ob Hruševski cesti.

Na podlagi razprave je je Predsednik Sveta dal na glasovanje:

**SKLEP 3/7:**

**Svet ČS Golovec se strinja s predlogom vodje OGDP g. Davida Polutnika, da se pri rekonstrukciji Litijske ceste semaforji na križišču Litijske ceste in Poti na Breje ne namestijo, temveč se pripravi samo instalacija.**

**SKLEP 4/7:**

**Svet ČS Golovec se strinja, da se zaradi rekonstrukcije Litijske ceste in postavitve pločnika ter kolesarske steze ob Litijski cesti, za hišo na lokaciji Litijska 65 najde ustrezna rešitev.**

**SKLEP 5/7:**

**S podjetjem VO-KA** **se bo** **poskusila najti ustrezna rešitev, da se bo problematika meteorne vode in ponikovalnic vključila v projekt rekonstrukcije Hruševske ceste z namenom, da se zaledne vode ne bi zlivale na cestišče in ogrožala naselja ob Hruševski cesti.**

Navzočih je bilo 12 članov sveta.

Opredeljenih je bilo 12 članov sveta.

Za predlagane sklepe je glasovalo 12 članov sveta.

**Sklepi so bili sprejeti.**

**AD 3**

**RAZNO**

Pod točko razno je predsednik Sveta prisotne seznanil z dejavnostmi katere bo ČS Golovec izvajala v okviru projekta zelena prestolnica Ljubljane od 4.4. do 24.4. 2016. Te dejavnosti so: čistilna akcija, ureditev zelenice med OŠ Božidarja Jakca in Nusdorferjevo ulico ter Ulico Angelce Ocepkove in Nusdorferjevo ulico ter ureditev poligona za slackline (hoja po gumijastem traku).

Podpredsednika Sveta g. Aleksander Kostić in g. Franjo Filipović je podal pobudo o namestitvi oglasne table ČS Golovec na ploščad pred Mercatorjem ter pred Zadružnim domom v Bizoviku.

Člani Sveta ČS Golovec so se strinjali, da se v okviru projekta MOL »vrtnice Ljubljana« vrtnica v ČS Golovec umesti na javni prostor v okolici Doma starejših občanov Moste Polje.

**S tem je bil dnevni red izčrpan in seja se je zaključila ob 18.00 uri.**

Zapisal: Aleš Dakić

Janez Slovenc Predsednik sveta

Četrtne skupnosti Golovec